ยูโอบี-ธนชาตขายกองทุนตราสารหนี้ 6 เดือน
ยูโอบี-ธนชาต พาเหรด เปิดขายกองทุนตราสารหนี้ 6 เดือน
10 พ.ค. 2554

ยูโอบี-ธนชาต พาเหรด เปิดขายกองทุนตราสารหนี้ 6 เดือน 
รายงานข่าวบริษัทหลักทรัพย์จัดการกองทุน (บลจ.) ยูโอบี (ไทย) เปิดขายกองทุนเปิด ยูโอบี เอฟไอ พลัส พลัส 6/5 (UOBFIPP 6/2) ครั้งแรกและครั้งเดียว ระหว่างวันที่ 10-23 พ.ค. 2554 อายุโครงการ 6 เดือน ลงทุนในตราสารหนี้ทั้งในและต่างประเทศที่มีอันดับความน่าเชื่อถืออยู่ในอันดับที่ลงทุนได้ เช่น พันธบัตรรัฐบาล ตั๋วแลกเงินของธนาคารพาณิชย์ เงินฝากธนาคารพาณิชย์และตราสารหนี้ที่ออกโดยบริษัทเอกชนทั่วไป
นอกจากนี้ เปิดขายกองทุนเปิด ยูโอบี เอสบี 6/13 (UOBSB 6/13) ระหว่างวันที่ 10-23 พ.ค. 2554 อายุโครงการประมาณ 6 เดือน ลงทุนในตราสารหนี้ในประเทศ ได้แก่ พันธบัตรรัฐบาล ตั๋วแลกเงินของธนาคารพาณิชย์และเงินฝากธนาคารพาณิชย์
ด้านบลจ.ธนชาต เปิดขายกองทุนเปิดธนชาตตราสารหนี้ 12 (TFIX12) อายุโครงการประมาณ 6 เดือน มูลค่าโครงการ 1,000 ล้านบาท ลงทุนขั้นต่ำเพียง 1,000 บาท เสนอขายเพียงครั้งเดียว (IPO) ระหว่างวันที่ 11-18 พ.ค. 2554 ลงทุนในตราสารหนี้ภาคเอกชนหรือภาครัฐในประเทศ